kardosdrur/scandi-wiki huggingface dataset:
Edison Chen-sexskandalen

Edison Chen sexskandalen er en skandale der startede i januar 2008 og involverede fotos af skuespilleren Edison Chen Kwoon-hei fra Hong Kong og forskellige skuespillerinder, blandt andet Gillian Chung Yan-tung, Bobo Chan Man-woon og Cecilia Cheung Pak-zhi.

I november 2006 købte Chen en lyserød PowerBook fra eLite Multimedia, der er en computerbutik i Hong Kongs Central district. Ifølge politiet blev Chens computer afleveret til reparation i butikken og ca. 1.300 intime fotografier af Chen og flere berømte kvindelige  skuespiller blev kopieret af en af butikkens ansatte uden at Chen vidste noget om det. Chen's billederne var blev taget i perioden fra 2003 til 2005. 

Det første billeder der kom ud var et nøgenbillede af Chen og en kvinde (formentligt Gillian Chung) der dyrkede sex. Det blev uploaded til Hong Kong Discuss Forum ca. 8:30 p.m. den 27. januar 2008.  Selvom det første billede blev slettet efter nogle timer havde nogle kopieret det til andre internetsider i Hong Kong.

De følgende dage fulgte flere og flere billeder. I Kina er pornografi forbudt og der er censur på internettet. Politiet forsøgte at stoppe udbredelsen ved at foretage anholdelser og censurere sider på internettet men uden held.

Den 21. februar indrømmede Chen, at han havde taget de fleste af billederne men ikke havde givet tilladelse til at kopiere dem. Han undskyldte også overfor de kvindelige skuespiller han havde taget billeder af og sagde at han vil holde sig væk fra Hong Kongs underholdningsindustri på ubestemt tid.

Kilder 
Sexskandale udfordrer kinesisk censur på internettet 

Kriminalsager
Seksualforbrydelser
Begivenheder i 2008
Meisterwerk 2

Meisterwerk 2 er et opsamlingsalbum af det britiske death/doom metal-band My Dying Bride, som blev udgivet i 2001 gennem Peaceville Records. Albummet indeholder albumsspor og sjældne indspilninger. Dets ledesager Meisterwerk 1 blev udgivet det forrige år.

Sporliste 
 "Sear Me MCMXCIII" (fra Turn Loose the Swans)
 "Follower" (fra den japanske version af 34.788%...Complete)
 "Vast Choirs" (fra Towards the Sinister)
 "She Is the Dark" (fra The Light at the End of the World)
 "Catching Feathers" (fra Towards the Sinister)
 "Two Winters Only" (fra The Angel and the Dark River)
 "Your River" (fra Turn Loose the Swans)
 "Some Velvet Morning" – Nancy Sinatra/Lee Hazlewood – (fra Peaceville Records "X" opsamlingsalbummet)
 "Roads" – Portishead – (fra Peaceville Records "X" opsamlingsalbummet)
 "For You (Videospor)" – (fra Like Gods of the Sun)

Opsamlingsalbum fra 2001
My Dying Bride-album
Piatra Neamț

Piatra Neamț er hovedstaden i distriktet Neamţ i Rumænien. Byen har  indbyggere.

Byen er et turistcentrum på grund af dens beliggenhed i Østkarpaterne og har flere seværdigheder – f.eks. Skt. Stefan-tårnet bygget i 1499 af Stefan den Store, og lidt vest for byen Bistriţa kloster grundlagt af Alexander den Gode, som også er begravet der.

Kildeangivelser 

Byer i Rumænien
Østkarpaterne
Byer i distriktet Neamț
VM i skak 1985

VM i skak 1985 var en match mellem den regerende verdensmester i skak Anatolij Karpov, Sovjetunionen, og hans landsmand Garri Kasparov. Deres forudgående match var blevet afbrudt af FIDE-præsident Florencio Campomanes ved stillingen 5 – 3 (40 remis) til Karpov, hvor Karpov kun manglede en gevinst for at vinde matchen, men Kasparov havde fået overtaget. FIDE besluttede at afvikle en ny match, der skulle gå til bedst af 24 partier. Kasparov vandt matchen 13 – 11 og blev dermed skakhistoriens indtil da yngste officielle verdensmester.

Matchen blev spillet mellem 3. september og 9. november 1985 i Moskva.

Baggrund og matchregler 
Efter den afbrudte match var der en del beslutninger, der skulle træffes, ud over at der skulle spilles en ny match. Kasparov havde bl.a. rejst spørgsmålet, om Karpov kunne betragtes som regerende mester, når matchen ikke var blevet færdigspillet. I juli måned besluttede FIDEs eksekutivkomité følgende::
 Matchen skulle spilles til bedst af 24 partier.
 Det blev fastslået, at Karpov var regerende mester og ville beholde titlen ved uafgjort 12 – 12.
 Hvis han tabte matchen, ville Karpov få den returmatch, man havde besluttet, da matchformatet var først til seks gevinster (og man derfor ikke kunne spille uafgjort). Herefter skulle revancheretten for den siddende mester bortfalde.
 I tilfælde af, at der kom en returmatch, ville taberen af denne blive seedet direkte til finalen i kandidatturneringen som skulle være en match over 24 parter. En ny udfordrer skulle derfor slå både Karpov og Kasparov for at blive mester.

Styrkeforholdet inden matchen 
De to spillere spillede ikke mange officielle partier mellem den afbrudte match og den nye. Kasparov vandt i løbet af sommeren to træningsmatcher mod Robert Hübner fra Vesttyskland med 4½ – 1½ og mod Ulf Andersson fra Sverige med 4 – 2, og Karpov vandt i juli en mindre turnering i Amsterdam med deltagelse af bl.a. Jan Timman, Holland.

Matchresultat

Efterspil 
I tillæg til at man før matchen afskaffede fremtidige revanchematcher ud over den kommende VM i skak 1986, fik forløbet omkring den afbrudte match og de forsinkelser, det havde medført, FIDE til at trække i land på endnu et område: Man havde i 1984 besluttet at gå over til en toårig VM-cyklus, men dette blev droppet pga. de store problemer med at få kalenderen til at stemme.

Eksterne henvisninger 
 Cree, Graeme: 1985 World Chess Championship, artikel

Noter 

VM-matcher i skak
Sport i 1985
Anti-Diluvian Chronicles

Anti-Diluvian Chronicles er et opsamlingsalbum af det britiske death/doom metal-band My Dying Bride, som blev udgivet i 2005 gennem Peaceville Records. Albummet indeholder både albumsspor og nye remixes.

Sporliste

Disk et 
 Catherine Blake                         – 6:30
 My Wine in Silence (Remix)              – 6:02
 A Doomed Lover                          – 7:52
 The Blue Lotus                          – 6:34
 The Dreadful Hours                      – 9:23
 My Hope, the Destroyer                  – 6:45
 The Deepest of All Hearts               – 8:55
 She Is the Dark (Live)                  – 8:40
 The Light at the End of the World       – 10:37
 The Fever Sea (Live)                    – 4:14

Disk to 
 The Raven and the Rose (remix)          – 5:49
 Sear Me III                             – 5:25
 The Whore, the Cook and the Mother      – 11:59
 Der Überlebende                         – 7:38
 Under Your Wings and into Your Arms     – 5:58
 Like Gods of the Sun                    – 5:40
 Here in the Throat                      – 6:20
 For My Fallen Angel                     – 5:54
 The Cry of Mankind                      – 12:12
 From Darkest Skies                      – 7:50

Disk tre 
 The Wreckage of My Flesh (Remix)        – 9:04
 Turn Loose the Swans                    – 10:07
 Black God                               – 4:51
 Sear Me                                 – 9:05
 The Forever People (live)               – 4:24
 The Bitterness and the Bereavement      – 7:37
 Symphonaire Infernus et Spera Imperium  – 11:38
 God Is Alone                            – 4:50
 The Thrash of Naked Limbs               – 6:12
 The Sexuality of Bereavement            – 8:04

Opsamlingsalbum fra 2005
My Dying Bride-album
Dabergotz

Dabergotzer en kommune i landkreis
Ostprignitz-Ruppin i den tyske delstat Brandenburg. Den hører til Amt Temnitz.
Kommunen ligger ca. 5 kilometer vest for Neuruppin i landskabet Ruppiner Platte.
Dreetz (Brandenburg)

Dreetz er en by i landkreis
Ostprignitz-Ruppin i den tyske delstat Brandenburg.

Dreetz ligger mellem Neustadt (Dosse) og Friesack i Naturschutzgebiet Dreetzer See. Kommunen hører til Amt Neustadt (Dosse).

Bydele og bebyggelser

Bydele 
 Dreetz
 Giesenhorst
 Bartschendorf
 Michaelisbruch
 Siegrothsbruch

Bebyggelser 
 Baselitz
 Blumenaue
 Böhls Plan
 Fischershof
 Koseshof
 Lüttgendreetz
 Mühlenland
 Schäferberg
 Schulsiedlung
 Sterns Plan
 Treuhorst
 Waldsiedlung
 Webers Plan
 Wolfs Plan
 Zietensaue

Eksterne henvisninger 

 OT Bartschendorf 
 Arboretum Lüttgen Dreetz
Dobrogea

Dobrogea (på rumænsk) eller Dobrudzha (på bulgarsk) er et område i sydøst-Europa, delt mellem Rumænien og Bulgarien.

Geografi 
Dobrogea er begrænset af Donau til vest og nord, af Sortehavet til øst, og dele af Bulgarien til syd. Den nordlige del er bakket og tør (undtagen ved Donau), og den sydlige del er lavere og mere frugtig. Befolkningen er meget blandet, med rumænere nordpå, bulgarer sydpå, og tyrkiske og andre mindretal.

Dobrogea udgør hele Rumæniens kyst og havnebyen Constanța er landets største. Områdets eneste atomkraftværk findes i Cernavodă på Donau. Der er også flere badestrande og ferieområder.

Historie 
I oldtiden var der flere græske handelsbyer på kysten.

Indtil det 19. århundrede var Dobrogea underlagt Osmannerriget. I 1878 blev den nordlige del overgivet Rumænien og den sydlige del Bulgarien. I 1913 efter 2. Balkankrig overtog Rumænien hele området. Den sydlige del blev igen tabt til Bulgarien efter 2. verdenskrig. (se kort)

Se også 
 Donau-deltaet

Rumæniens historiske områder
Bulgariens geografi
VM i skak 1986

VM i skak 1986 var en revanchematch mellem den regerende verdensmester i skak Garri Kasparov, Sovjetunionen, og hans landsmand Anatolij Karpov, som han havde besejret ved en match i 1985. Kasparov vandt 12½ – 11½ efter at have sikret titlen ved stillingen 12 – 11.

Matchen blev spillet mellem 28. juli og 12. oktober 1986 med halvdelen af partierne i London, Storbritannien og halvdelen i Leningrad. I London blev matchen brugt til at markere 100-året for den første officielle VM-match mellem Wilhelm Steinitz og Johannes Zukertort.

Baggrund 
Kort tid efter Kasparov havde vundet matchen i 1985, var der allerede røre om returmatchen. Karpov annoncerede i december, at han ønskede en VM-match med start allerede i februar 1986 (kun tre måneder efter afslutningen af den forudgående match mod sædvanen på 12 måneder). Dette blev bakket op af FIDE-præsident Florencio Campomanes.

Kasparov protesterede og afholdt den 23. december en pressekonference under en match mod hollandske Jan Timman, hvor han afslog Campomanes' betingelser for matchen og bl.a. pegede på, at revanchematchen var for stor en fordel for den detroniserede verdensmester og at det ikke havde været en del af forhandlingerne mellem den afbrudte match i 1984 – 1985 og den match, Kasparov vandt i 1985, men blot var blevet annonceret umiddelbart inden matchen. Ved samme lejlighed annoncerede Kasparov at han støttede en konkurrent til Campomanes ved det næste valg til FIDE-præsident. En uge efter Kasparovs pressemøde gav Campomanes et interview til Associated Press, hvor han gav Kasparov en frist til 7. januar 1986 til at acceptere en match med start 10. februar, ellers ville Karpov blive erklæret som vinder og verdensmester.

Campomanes opgav dog sit ultimatum, og det sovjettiske skakforbund greb ind med et kompromis, som både Kasparov og Karpov skrev under på, uden at FIDE blev konsulteret: Matchen skulle begynde juli eller august samme år og den næste VM-match skulle afvikles på et tilsvarende tidspunkt året efter.

Matchregler 
 Matchen skulle spilles til bedst af 24 partier.
 Kasparov ville beholde titlen ved uafgjort 12 – 12.
 Taberen af denne match ville blive seedet direkte til finalen i kandidatturneringen i den efterfølgende VM-cyklus (som allerede var i gang).

Styrkeforholdet inden matchen 
I modsætning til tiden mellem de to forudgående matcher, spille både Karpov en del op til denne tredje VM-match på to år mod Kasparov. Karpov endte på en delt andenplads i en åben turnering i Wien, vandt en turnering i Bruxelles med to points forspring til sin gamle rival, Viktor Kortsjnoj, og vandt en stærkt besat turnering i Bugojno. Kasparov holdt sig til to mindre matcher; matchen mod Jan Timman, som han slog med 4 – 2 og i maj, hvor han slog Anthony Miles fra Storbritannien med 5½ – ½.

Matchresultat

Eksterne henvisninger 
 Kasparov vs Karpov, 1986, artikel på Chessgames.com
 Cree, Graeme: 1986 World Chess Championship, matchresultat

Noter 

VM-matcher i skak
Sport i 1986
Kawasaki Heavy Industries

Kawasaki Heavy Industries (forkortet KHI) er en japansk, multinational virksomhed med hovedsæde i Minato, Tokyo, der producerer mange forskellige transportmidler. Virksomheden har sit navn efter grundlæggeren Shōzō Kawasaki og har ingen forbindelse til byen Kawasaki.

De første skridt til virksomheden blev taget i 1878, da Shozo Kawasaki grundlagde et lille skibsværft i Tokyo. I løbet af 1930'erne var virksomheden begyndt at fremstille sit eget stål og under 2. verdenskrig producerede en forgrening af virksomheden, Kawasaki Aircraft Company, kampfly til det japanske luftvåben.

I dag opererer KHI indenfor mange områder såsom skibskonstruktion, traktorer, toge og luftfart. I Danmark er Kawasaki mest kendt for produktionen af små maskiner såsom både, terrængående køretøjer og særligt motorcykler.

Kawasakis motorcykel-afdeling adskiller sig fra de andre store japanske motorcykelfabrikanter (Suzuki, Yamaha og Honda) ved på den ene side at være den mindste motorcykelproducent, men samtidig være den største virksomhed. Kawasakis motorcykelafdeling kan f.eks anvende arodynamisk viden fra virksomhedens luftfartsafdeling.
Kawasakis motorcykler er meget kendt for deres "Kawasakigrønne" farve, som oftest ses på deres race-replica maskiner.

Litteratur 
 Ryder, Julian: Kawasaki: The Green Meanies, Haynes Publishing,

Eksterne henvisninger 

 Kawasaki Danmark – officiel website

 
Etableret i 1896
Virksomheder i Tokyo
Banana Split

Banana Split er et tidsskrift for multinational litteratur, udgivet af  Forlaget Basilisk, første gang i 1991. 

Tidsskriftet  forholder sig kritisk, polemisk eller undersøgende til forskellige temaer og indeholder oversat international og dansk litteratur/ digte samt bidrag i form af billedkunst, essays, interviews mm.

Ekstern henvisning
Forlaget Basilisks hjemmeside

Tidsskrifter fra Danmark
Tidsskrifter om litteratur
Nationalliberalisme

Nationalliberalisme er en politisk ideologi, som opstod i starten af 1800-tallet i en række europæiske stater, og kom til Danmark i 1830'erne.

Den opstod som en sammensmeltning af nationalismen og liberalismen; man kombinerede kravene om uafhængige nationalstater med kravene om politiske reformer, herunder enevældens afskaffelse, så nationens folk kunne få demokrati og selvbestemmelse. 

De nationalliberale så sig selv som den gruppe mennesker i samfundet, der uafhængigt af egne interesser, kunne varetage almenvellets interesser. De var typisk selv embedsmænd eller akademikere, og mente at valgretten kun skulle tilfalde den mere økonomisk velstillede og intellektuelle klasse.

Nationalliberalismen i Danmark

Nationalliberalismen havde sit gennembrud i Danmark i 1830'erne. I løbet af få år var der kommet en nationalliberal bevægelse i Danmark som ønskede at ændre samfundet. De nationalliberale fik i 1849 indført Junigrundloven, under ledelse af D.G. Monrad, som sikrede demokrati i staten Danmark.

Det nationalistiske aspekt udmøntede sig i at staten og nationen skulle have den samme udstrækning. I en dansk kontekst betød det, at den danske stat skulle omfatte alle af dansk nationalitet, (Dvs. de mennesker, der talte dansk.) 

Det liberalistiske aspekt omfattede blandt andet kravet om en fri forfatning. En demokratisk valgt forsamling skulle have indflydelse på statens politik, og kongens magt skulle begrænses væsentligt. Den økonomiske side af liberalismen kom også til udtryk gennem loven om Næringsfrihed fra 1857, som var med til at  ophæve de sidste feudale monopoler. Handlen skulle være fri, og gerne uden statslig indblanding.

Kilder

Liberalisme
Nationalisme
Historie
Arara

Arara er en by i det nordøstlige Brasilien i delstaten Paraíba, med et indbyggertal på 12.356 (2007).

Byer i Brasilien
Wilhelm Lanzky-Otto

Wilhelm Lanzky-Otto (30. januar 1909 – 13. april 1991) var en dansk hornist og komponist, der havde et omfattende virke som orkestermusiker i orkestre i Norden, og var herudover en meget betydningsfuld lærer for en hel generation af skandinaviske hornister. Fra 1931 var han solohornist i Tivolis harmoniorkester, i 1936-44 solohornist i Radiosymfoniorkestret og to år ansat som 1. solohornist i Det Kongelige Kapel. 

Det danske retsopgør tog hårdt fat på de danske musikere, der havde lagt for dagen en tyskvenlig attitude. Han blev degraderet fra 1. solohorn til 6. horn i Det Kongelige Kapel, hvorefter han i 1946 så sig nødsaget til at flytte til Island. Her virkede han en række år som klaverlærer og musiker i Reykjaviks Symfoniorkester. Fra 1951 var han virksom i Sverige, først som solohornist i Göteborgs Symfoniorkester, derefter fra 1956 i samme egenskab i Stockholms Filharmoniske orkester. På samme tid fik han stilling på Musikhögskolan i Stockholm, hvor han i de følgende 25 år fik stor indflydelse på svenske hornisters høje niveau, som anses for blandt de bedste i verden. Han var et multitalent, der kunne dirigere, skrive musik, spille klaver og violin, undervise og var dertil en virtuos hornist hvad enten han spillede sololitteratur, kammermusik eller bestred solohornpladsen i orkester. Han var medstifter af Blæserkvintetten af 1932. I 1978 blev han æresmedlem af International Horn Society.

Referencer 

Musikere fra Danmark
Kongelige kapelmusici fra Danmark
Danskere i 1900-tallet
Omsider

Omsider, magasinet om magasiner, udgivet første gang 2006, er et fagligt orienteret kundemagasin som henvender sig til magasin- og bladudgivere, kommunikationsfolk, redaktioner, journalister og fagfolk, grafiske, fotografiske etc., med interesse for bladudvikling og -produktion.

Formålet med magasinet er at tage magasinkulturen op til behandling ud fra de forskellige professionelle perspektiver i forbindelse med udvikling af indhold af magasiner, aviser og andre papirudgivelser. 

Magasinet udkommer tre gange om året, 2008, og distribueres ud til alle med interesse i blad- og magasinudgivelse og produceres af Stibo Zone under mediekoncernen Stibo A/S.

Redaktør var Ulrik Bak Nielsen (2009).

Ekstern henvisning 
 Omsider  – Officiel website

Tidsskrifter fra Danmark
Ingbert Michelsen

Ingbert Michelsen (25. oktober 1917 – 8. maj 1991) var en dansk hornist, der fra 1942 virkede i Radiosymfoniorkestret hvor han var 1. solohornist (1945-69). Som medlem af Blæserkvintetten af 1932 var han med til at uropføre mange værk og flere grammofonindspildninger. Med sin syngende, smukke tone og sin elegante teknik har han præget hornspillet i Danmark dels som orkestermusiker, dels som docent og senere professor ved Det Kgl. Danske Musikkonservatorium (1957-84). Som interpret af Mozarts hornkoncerter var han uforlignelig. Han var tillige lærer ved Musikhögskolan i Malmö (1969-78). Han var medlem af Blæserkvintetten af 1932, hvor han afløste Wilhelm Lanzky-Otto. Hans fødested var Skanderborg, og han uddannede sig oprindeligt som tømrer for siden at læse til bygningsingeniør parallelt med musikstudierne. Sin første post fik han i Århus Symfoniorkester, der blev ledet af den legendariske Thomas Jensen.

Eksterne henvisninger 
 

Musikere fra Danmark
Partidisciplin

Partidisciplin er et politisk partis evne til at få dets medlemmer af en folkevalgt forsamling til at støtte partiets officielle politik ved at stemme for den.

Ifølge Grundloven kan et folketingsmedlem alene være bundet af egen overbevisning. Partidisciplin i Danmark ses næsten også kun i spørgsmål, hvor flertallet for et givet forslag er meget smalt. I bl.a. etiske spørgsmål stilles medlemmerne som regel helt frit.

Fænomenet er langt mere udbredt i Storbritannien, Canada, Australien og Indien, hvor en stemme mod regeringen opfattes som et mistillidsvotum. I disse lande er det derfor sjældent set, at et medlem stemmer imod partiets ønske. En person, der er loyal overfor partilinjen og hvis job det er at få andre partimedlemmer til at følge linjen, kaldes en indpisker (på engelsk "party whip" eller bare "whip"). Partilederne vil ofte kunne ekskludere et medlem, der bryder partilinjen. I kongressionale systemer som f.eks. USA er partidisciplinen langt svagere. Her er det som i Danmark ofte set, at medlemmer bryder partiets linje.

Se også
Parlamentarisme

Politik
Politisk terminologi
Hovedstadens Venstre

For det nuværende parti, se Venstre.
Hovedstadens Venstre var betegnelsen for partiet Venstre i opstillingskredsene i København ved folketingsvalget i 1947. 

Det, at Venstre i København valgte at opstille på en særskilt liste, bevirkede, at Venstre som helhed fik tre mandater mere, end valgresultatet berettigede til. Som følge af at Venstre på landsplan var overrepræsenteret med 4 kredsmandater, blev Rigsdagsvalgloven efterfølgende ændret på initiativ af den daværende socialdemokratiske indenrigsminister Jens Smørum.

I modsætning til resten af landet, hvor Venstre havde partibogstavet D, var Hovedstadens Venstre tildelt et V på stemmesedlen, hvilket siden 1971 har været partiets opstillingsbogstav.

Tidligere politiske partier i Danmark
Dakien

Dakien betegner et område i Sydøst-Europa i Antikken.

Dakien 

Dakien dækkede et stort område fra moderne Slovakiet til Sortehavet, og inkluderede det moderne Rumænien. Man ved meget lidt om dakerne, som kaldtes getai af grækkerne. Deres sprog tænkes at være et indoeuropæisk sprog beslægtet med thrakisk. De havde flere vigtige konger, deriblandt Burebista og Decebalus.

Dakien var også kendt for guldminer, som tiltrak romernes opmærksomhed.

Romersk Dacia 

 se Dacia

Romerriget erobrerede Dakien omkring 100 e.v.t. men måtte trække sig tilbage omkring 270 e.v.t.

Efter Romerne 

Situationen i Dakien efter romerne er meget uklar. Goterne overtog landet men blev senere underkastet Hunnerne. Man ved ikke, hvornår det dakiske sprog uddøde. Det moderne rumænske sprog stammer fra latin, men de første tekster findes først i 1300-tallet.

De følgende muligheder er omstridt af nationalister:
 Det rumænske synspunkt: Mange latinske kolonister forblev i Dakien og blev til de moderne rumænere.
 Det ungarske synspunkt: Alle latinske kolonister trak sig tilbage syd for Donau med den romerske hær. 

Senere i middelalder vides det, at Dakien var tre fyrstendømme med rumænsk flertal: Valakiet, Moldavien og Transsylvanien – det sidste med store ungarske og tyske mindretal. Udtrykket "Dakien" er forældet og bruges ikke mere.

Dakien og Dacia i senere tid 

 I middelalderen brugte den Katolske kirke navnet "Dacia" for at betegne Skandinavien, især Danmark.
 Nogle gange bruges udtrykket "daco-rumænsk" til at skelne sproget fra andre romanske sprog i området, som f.eks. "istrorumænsk".
 Navnet bruges også i Rumænien, f.eks. Automobile Dacia, det rumænske bilfirma.

Nogle nationalister påstår, at rumænerne nedstammer direkte fra daker, der lærte latin, ikke fra romerske kolonister. Denne idé, som kaldes "Dakisme", tiltrak Ceauşescu og han omdøbte nogle byer ved at tilføje deres antikke navne: f.eks. "Cluj" blev Cluj-Napoca, "Turnu Severin" blev Drobeta-Turnu Severin.
Maltesiske euromønter

De maltesiske euromønter har været lovlige som betalingsmidler i eurozonen siden d. 1. januar 2008. Euroen afløste den maltesiske lire.

Nationale sider

Se også

Interne henvisninger 

 Euro
 Euromønter

Eksterne henvisninger 
 Maltas centralbank 
 Euroinformationssiden – Malta

Euromønter efter land